
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 74
                                                             din 30 aprilie 2020
privind încuviințarea aderării Comunei Tăureni  

   la Asociaţia de Dezvoltare Intercomunitară „AQUA INVEST MUREŞ”

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.800/13.04.2020 şi la Consiliul Local Sighișoara cu nr. 9.986/15.04.2020, de referatul de aprobare, înregistrat cu nr. 9.802/13.04.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 8, alin. (3), lit. „c”, ale art. 10 din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare şi ale art. 10 din Legea nr. 241/2006 privind serviciul de alimentare cu apă şi canalizare, republicată, cu modificările și completările ulterioare; 

Ținând cont de prevederile Hotărârii Guvernului nr. 855/2008 pentru aprobarea actului constitutiv - cadru şi a statutului - cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările și completările ulterioare;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere și prevederile art. 13 din Statutul Asociaţiei de Dezvoltare Intercomunitară „AQUA INVEST MUREŞ”;

Având în vedere solicitarea Asociaţiei de Dezvoltare Intercomunitară „AQUA INVEST MUREŞ”, înregistrată la Municipiul Sighișoara cu nr. 9.536/08.04.2020, pentru promovarea unui proiect de hotărâre privind aprobarea aderării comunei Tăureni la Asociaţia de Dezvoltare Intercomunitară „AQUA INVEST MUREŞ”;

Având în vedere Hotărârea Consiliului Local Tăureni nr. 11/19.02.2020 privind aderarea comunei Tăureni la Asociaţia de Dezvoltare Intercomunitară „AQUA INVEST MUREŞ”;

Având în vedere Hotărârea Consiliului Local Sighişoara nr. 168/13.12.2007 privind participarea Municipiului Sighişoara, în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;

Văzând Hotărârea Consiliului Local Sighişoara nr. 31/12.08.2016, prin care a fost desemnat domnul Toth Tivadar, Viceprimar al Municipiului Sighișoara, ca reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”;
Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilități Publice, înregistrat cu nr. 9.803/13.04.2020, prin care se propune încuviințarea aderării Comunei Tăureni la Asociaţia de Dezvoltare Intercomunitară „AQUA INVEST MUREŞ”;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. e), alin. (9) lit. c), art. 132, art. 139 alin. (3) lit. d) şi lit. f) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                   H O T Ă R Ă Ş T E:
Art. 1. Se încuviințează aderarea Comunei Tăureni la Asociaţia de Dezvoltare Intercomunitară „AQUA INVEST MUREŞ”.

Art. 2. Se mandatează domnul Toth Tivadar, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze conform art. 1 din prezenta hotărâre.
Art. 3. Se mandatează domnul Péter Ferenc, Preşedintele Asociaţiei de Dezvoltare Intercomunitară „AQUA INVEST MUREŞ”, să semneze în numele şi pe seama membrilor asociaţi, actul adiţional la Actul Constitutiv şi Statutul Asociaţiei.
Art. 4. Cu ducerea la îndeplinire a prevederilor prezentei hotărâri se împuterniceşte reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar Toth Tivadar și Asociația de Dezvoltare Intercomunitară „AQUA INVEST MUREȘ”.
Art. 5. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Viceprimarului Municipiului Sighișoara, Prefectului Judeţului Mureş și Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Toth Tivadar         
                                Contrasemnează pentru legalitate

                                                                                   SECRETARUL GENERAL al municipiului,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Asociaţia de Dezvoltare Intercomunitară „AQUA INVEST MUREŞ”;
  1 ex. U.A.T. comuna Tăureni.
10 ex.

B.A.
